El sector hoteler de Sagunt finalitza agost amb un 95 % d'ocupació
02 de setembre 2024

**![](/media/wfknixtj/teatro-romano.jpg?width=760&height=506&mode=max)**

Agost ha finalitzat amb un bon balanç en matèria de turisme a la ciutat de Sagunt, on els allotjaments hotelers han arribat al 95 % d'ocupació, mentre que l'any 2023 va ser del 89 %, segons les dades facilitades pel departament de Turisme de l'Ajuntament de Sagunt.

Les pernoctacions han sigut d'una mitjana de 3 - 4 dies, representant el turisme nacional el 57 % i l'internacional 43 % d'elles. Cal destacar l'augment de pernoctacions de visitants internacionals, ja que l'any 2023 va ser d'un 32 % i enguany ha augmentat en més d'un 10 %.

Quant a les oficines i punts d'informació turística han atés a més de 5.000 persones, dada que és similar a les visites rebudes pel Castell, monument més visitat de la ciutat, seguit per la Casa dels Berenguer. Un 65 % d'estes atencions han sigut de turistes nacionals, mentre que el 35 % restant han sigut turistes internacionals. Les procedències principals han sigut Madrid, Comunitat Valenciana i Aragó quant a turistes nacionals, i França suma més del 30 % dels turistes internacionals que ens han visitat este estiu. Les visites al Patrimoni Industrial han tingut gran acollida este estiu, amb les visites al _Horno Alto_ i a la _Nave de Efectos y Repuestos_, oferida per la Fundació de la Comunitat Valenciana de Patrimoni Industrial i Memòria Obrera de Port de Sagunt.

Natalia Antonino, destaca que "les dades avalen la promoció realitzada tant a nivell nacional com internacional. Continuarem treballant en eixa línia al costat de les empreses i serveis de la ciutat, per a la millora contínua de la qualitat i un destí sostenible".

![](/media/vvpo1aie/horno-alto.jpg?width=761&height=507&mode=max)

*   [](http://www.facebook.com/sharer.php?u=https://aytosagunto.es/va/actualitat/el-sector-hoteler-de-sagunt-finalitza-agost-amb-un-95-d-ocupacio/ "Facebook")
*   [](http://twitter.com/share?url=https://aytosagunto.es/va/actualitat/el-sector-hoteler-de-sagunt-finalitza-agost-amb-un-95-d-ocupacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-sector-hoteler-de-sagunt-finalitza-agost-amb-un-95-d-ocupacio/ "Linked In")
*   [](mailto:?body=https://aytosagunto.es/va/actualitat/el-sector-hoteler-de-sagunt-finalitza-agost-amb-un-95-d-ocupacio/)